Rikunarita-ORG/Wikinium huggingface dataset:
# ISBN

Brūkšninis kodas su ISBN dalių paaiškinimais
**ISBN** (angl. *International Standard Book Number* – **tarptautinis standartinis knygos numeris**) – unifikuotas knyginės produkcijos identifikavimo kodas, kurį naudoja leidėjai, bibliotekos ir knygų prekybos organizacijos. ISBN sistema sukurta Jungtinėje Karalystėje 1966 metais knygų ir kanceliarinių prekių pardavėjų „W. H. Smith“. Tada ši sistema vadinosi „Standard Book Numbering“ (SBN) ir toks pavadinimas buvo vartotas iki 1974 m. 1970 metais šis standartas buvo adaptuotas kaip tarptautinis.

## Taip pat skaitykite

* Bibcode
* ISSN
* LCCN

## Šaltiniai
# The Internet Movie Database

Internet Movie Database (IMDb)|  |
| Pramonė | internetinis tinklas |
| Įkurta | 1990 m. spalio 17 d. (1990-10-17) |
| Svarbiausi darbuotojai | Col Needham (CEO) |
| Tinklalapis | www.imdb.com |

**The Internet Movie Database** (trumpiau **IMDb**; iš angl. *Internetinė filmų duomenų bazė*) – nuolat atnaujinama interneto duomenų bazė apie aktorius, filmus, televizijos laidas, videožaidimus ir panašius dalykus. Svetainę valdo IMDb.com, Inc.

IMDb pradėjo veikti 1990 metų spalio 17 dieną, ją sukūrė programuotojas Col Needham. 1996 m. iš gautų reklamos, licencijų ir parneryščių pajamų Didžiojoje Britanijoje įsteigė įmonę Internet Movie Database Ltd. 1998 metais ją įsigijo *Amazon.com*. Pagal 2016 metų gruodžio mėnesio statistiką, svetainės duomenų bazėje buvo virš 4 milijonų pavadinimų, virš 7 600 000 žmonių ir 70 milijonų užsiregistravusių naudotojų.

## Išnašos

## Nuorodos

* The Internet Movie Database
* Filmai lietuvių kalba IMDb bazėje Archyvuota kopija 2005-09-10 iš Wayback Machine projekto.
# Aktorius

**Aktorius** (lot. *actor*) – teatro spektaklių, kino, televizijos filmų vaidmenų atlikėjas, vaidintojas.

Meno sritis, kurioje dirba aktorius, apibrėžia jo veiklą. Tai gali būti fiktyvių arba realių asmenybių vaizdavimas, naudojantis gestais, mimika ir kalba, atvaizduojant situacijas naudojant paminėtas ir kitas išraiškos priemones (pvz., šokis).

Priklausomai nuo atliekamo vaidmens svarbos išskiriami statistai, antraplanių vaidmenų atlikėjai ir pagrindinių vaidmenų atlikėjai. Statistai „užpildo foną“, jų vaidmenys be teksto, antraplanių vaidmenų atlikėjai vaidina atskiras, nedideles scenas, paprastai su nedaug teksto.

## Kilmė

Vaidybos ir aktorystės šaknys yra gentinių visuomenių ritualuose. Ilgainiui atskiri asmenys perimdavo ritualinių scenų perteikimą gentainiams. Iš gentinių ritualų susiformavo ir Senovės Graikijos tragedijos, kuriose vaidindavo profesionalūs aktoriai.

## Taip pat skaitykite

* Artistai
* Aktoriai - aktorių biografijos ir filmografijos.

Vikicitatos
# Holivudas

Holivudo ženklas šiandien
**Holivudas** (*Hollywood*) yra Los Andželo (JAV) rajonas. Holivudas yra žinomas kaip kino studijų ir žvaigždžių centras. Holivudas neturi savo oficialios valdžios, tačiau yra „neapmokamas meras“, nes jis dalyvauja įvairiose ceremonijose. Džonis Grantas (*Johnny Grant*) buvo meras nuo 1980 iki 2008 m. sausio 9 d., tai yra iki savo mirties. Niekas jo nepakeitė.

1870 m. Holivudas sudarė mažą bendruomenę ir 1903 m. buvo įtrauktas kaip savivaldybė. 1910 m. rajonas oficialiai tapo Los Andželo miestu. Jame ėmė kurtis įžymioji filmų kūrimo industrija, išgarsėjusi visame pasaulyje.